Lingua Aleutica
Lingua Aleutica vel Aleutia (ipsorum lingua Unangan) est una linguarum Escimaeo-Aleuticarum. Aleuti in insulis Aleuticis et in insulis Praefectoriis et in insulis Maris Beringiani aliis et in Alasca habitant. Circa 150 homines in terris Civitatum Foederatarum et circa 45 in Russia lingua Aleutica utuntur. Scriptura Aleutica primo anno 1826 e litteris Cyrillicis a metropolita Innocentio(ru) elaborata est multique libri orthodoxi editi sunt, sed postea perdita est. Solum post annum 1970 in Alasca abecedarium Aleuticum e litteris Latinis compositum elaboratum est, et post annum 1990 in insula Beringii ad usum scholae Aleuticae unicae ibi sitae abecedarium Cyrillicum renovatur.